CELEX: C2005/205/15
Language: et
Date: 2005-08-20 00:00:00
Title: Kohtuasi C-242/05: Eelotsusetaotlus, mille esitas Gerechtshof te 's-Hertogenbosch 31. mai 2005. aasta otsusega kohtuasjas G. M. van de Coevering versus Hoofd van het District Douane Roermond van de rijksbelastingdienst

20.8.2005   
            
            
               ET
            
            
               Euroopa Liidu Teataja
            
            
               C 205/8
            
         Eelotsusetaotlus, mille esitas Gerechtshof te 's-Hertogenbosch 31. mai 2005. aasta otsusega kohtuasjas G. M. van de Coevering versus Hoofd van het District Douane Roermond van de rijksbelastingdienst
   (Kohtuasi C-242/05)
   (2005/C 205/15)
   Kohtumenetluse keel: hollandi
   Euroopa Ühenduste Kohus on saanud Gerechtshof te 's-Hertogenbosch'i 31. mai 2005. aasta otsusega esitatud eelotsusetaotluse kohtuasjas G. M. van de Coevering v. Hoofd van het District Douane Roermond van de rijksbelastingdienst, mis saabus kohtukantseleisse 3. juunil 2005.
   Gerechtshof te 's-Hertogenbosch küsib Euroopa Kohtult eelotsust järgmises küsimuses:
   Kas ühenduse õigusega, eelkõige EÜ artiklis 49 ja artiklis 55 sätestatud teenuste osutamise vabadusega on vastuolus see, kui Madalmaad kohustavad riigis elavat füüsilist isikut, kes üürib üürileandjaga sõlmitud lepingu alusel teises liikmesriigis sõiduautot, mis ei ole Madalmaade 1994. aasta Wegenverkeerswet'i (liiklusseadus) kohaselt registreeritud ning mille osas ei ole BPM (1) artikli 1 lõike 2 alusel sõiduauto- ja mootorrattamaksu tasutud, tasuma BPM artikli 1 lõike 5 alusel kogu maksusumma tervikuna, kui isik kasutab sõidukit esmakordselt Madalmaade teedel 1994. aasta liiklusseaduse tähenduses, arvestamata sõiduki üürimise ja Madalmaade teede kasutamise kestust ja ilma, et kõnealusel füüsilisel isikul oleks õigus taotleda maksuvabastust või summa tagasimaksmist?
   
      (1)  1992. aasta sõiduauto- ja mootorrattamaksu seadus